**Муниципальный этап олимпиады школьников**

**национально-регионального компонента.**

**2017-2018 учебного года**

**по лезгинскому языку.**

**10 класс.**

**I. Лексико-грамматический тестер.**

**1**. Сложный предложение квез лугьуда?

1) кьвед ва я са шумуд простой предложенидин къурулуш авай, вични умуми манадалди битав хьанвай ч1алан уьлчмедиз;

2) акьалт1ай са фикир лугьузвай са гафуниз ва я гафарин к1ват1алдиз;

3) суьгьбетчидивай вичин фикир лугьун ва я рахазвайдан фикирар тестикьар ва инкар хьун истемишдай предложенидиз.

**3 б.**

**2**. Сложный предложение гьим я?

1) Муьгьуьббатдикай манияр гьак1 рушарини лугьузва ва гьак1 итимрихъни абур т1имил авач.

2) Зи халкь, къе ви сувар я.

3) Вац1у к1валер, булахар-вири тухвана.

**3 б.**

**3**. Сложносочиненный предложение гьим я?

1) Эгер магьледа кьве кас хъел хьайит1а, чна кимел мидя ксар меслят хъийида.

2) Руша хуьрек гьазуррай, я туш ада къапар чуьхуьрай.

3) Эгер к1еве гьатайт1а куьн хатадай, эвер це заз, къведа зун куьмекдиз.

**3 б.**

**4**. Себебдин табий предложение квай СПП гьим я?

1) Нагагь адаз хьайит1а гишин, шаламар нез жеда к1вачин.

2) Хуьруьз фад агакьрай лугьуз, за балк1андик тади кутуна.

3) Далдамчи текъвез акуна, ч1агъанчидини хевнач.

**3 б.**

**5**. **Пушкинан шиирар акьван гуьзел чешне я хьи, адалди чна, шаирри, ч1алар** **туьк1уьриз чирна к1анда**. И предложенида авай табий предложенидин жуьре гьим я?

1) гекъигунин ва дережадин; 2) нетижадин; 3) къаршивилин.

**3 б.**

**6**. Са шумуд табий предложение квай СПП гьим я?

1) Чун, вожатый гьиниз фейит1а, гьаниз фида.

2) Гьикьван ягъайт1ани куьне юк1, къведач инал я к1ан, я к1ук1.

3) Чуьлда к1валах ргадайла, халис зегьмет ч1угвадайла, гьекь алахьиз аквадайла, элди ваз гьулдан лугьуда.

**3 б.**

**7.** Кьве точка эцигдай союзар квачир СП гьим я (пунктуациядин лишанар алач)?

1) Концерт куьтягь хьана вирида гурлу капар яна.

2) Зенг яна аялар классрай экъеч1на.

3) Сенфиз зун ахварал фенач к1вале кьадардилай артух чими тир.

**3 б.**

**8**. Тире эцигдай союзар квачир СП гьим я (пунктуациядин лишанар алач)?

1) Эхир гуда садаз зарар гзаф екебур я сарар.

2) Ц1айлапан яна вири к1валериз катна.

3) Чиг квай цифеди вири т1ебиат къужахламишна вири дуьнья к1евирна сустарна.

**3 б.**

**9**. Дуьз речь квай предложение гьим я (пунктуациядин лишанар алач)?

1) Ик1 хьайит1а вахтар гьавайда фида лагьана фикирна Фетулагьа.

2) Халуди рушаз са гичин къайи яд гъваш лагьана.

3) Камила гадайриз марф къвадалди тади ая лагьана.

**3 б.**

10. Рахунин стилдиз хас кьет1енвилер квай предложение гьим я?

1) Ядаяр, куьн агъанай катзавай кьве к1вач квай ничхирриз тамаш садра

2) Гьик1 жезва заз: чун гилани а синерал алайди хьиз.

3) Депутатри сессиядал гьялзавай месэлаяр ва адан к1валахдин къайда тестикьарна, сессиядин рабочий органар тешкилна.

**3 б.**

**II. Текст к1ела. 11-15 тапшуругъар тамамара.**

1) Са сеферда за чуьлдай данаяр гьал хъийизвай… 2) К1вализ хтайла, заз уьмуьрдани такур са итим чи к1вале ацукьнавай. 3) Ам шуьк1уь чуру, рехивал акахьнавай ч1улав спелар квай, гъвеч1и гададин хьтин яру хъуькъвер, мух туна ац1урнавай чувал кьван еке руфун алай инсан тир. 4) Мугьмандин юкьва багьа къимет авай тум галай гапур, гъилени хранвай къирмаж авай. 5) Ацукьна ада зи бубадихъ галаз хъуьтуьл –хъуьтуьл ва ч1агай суьгьбетар ийизвай. 6) Гьа са вахтунда ам вилерин к1аникай заз, зун гьик1 къекъвезват1а, за вуч ийизват1а, гьадаз килигзавай. 7) За и кар кьат1ана. 8) Анжах зи фикирдиз гьич са пис хиялни атаначир. 9) «Ихьтин девлетлу кас чи к1вализ гьинай атайди я?» - лугьуз, фикирзавай за.

10) Мугьманди са арадилай вичин жибиндай куьлуь харар хьтин къенфетар акъудна, заз гана. 11) Зани дидеди адан балк1андиз алафар вегьена. 12) Са кьадар ацукьайдалай кьулухъ, балк1андал ахкьахна, мугьман хъфена.

13) Буба захъ галаз ширин мецелди рахана:

14) – Зун фцекьра Къумуха ракьун уст1ардин к1вализ мугьман хьанай, - суьгьбет башламишнай бубади. 15) – Ам вуч девлетлудаказ яшамиш жезвачни! 16) К1вачин чил-къав халичаяр, гамар тир, гьар жуьредин шейэр бул-буллух авай. 17) Заз а касди аш авуна, чайдик са ч1ехи к1ус шекерни кутуна. 18) Пара гьуьрметлу инсан я! 19) Валлагь, Челеби хъсан кас я… 20) Инлай хъфейди, хва, уста Челеби я.

21) Зун тажуб хьана. 22) Бубади давамарна:

23) – Уста Челебиди вуна вичиз куьмек гун тавакъу авуна. 24) За, хва, разивал гана. 25) Вуна адавай жуваз уст1арвал чира.

26) И кар зи рик1из хуш хьана. 27) «Вучиз ихьтин хъсан уьмуьрдикай зани дад аквадач?» - фикирна за.

28) Дидеди заз лап к1вачин зангар гатадай хьтин валчагъ цвана, къуьлуьн гъуьруькай таза фар чрана. 29) «Яраб им вуч сувар ят1а?» - хиялдик акатнай зун. 30) Язух дидеди зун яргъал рекьиз гьазурзавай кьван!

**11.** 1- 3 – предложенийрай к1усар хкудна кхьихь хкудна, кхьихь.

**3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**12.** 17-23- предложенийрай элкъведай т1варц1иэвез жагъура. Ам кхьихь.

**3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**13.** 14-23- предложенийрикай обращение квай предложение гьим ят1а, адан номер кхьихь.

**3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**14.** 23-27- предложенийрикай лишандиз ишара ийидай къалурунин т1варц1иэвез хкудна, кхьихь.

**3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**15.** 5-13 – предложенийрикай инфикс квай гаф хкудна, кхьихь.

**3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**16. Винидихъ ганвай текст к1ела ва адай сочинение кхьихь. Сочиненида текстинин кьилин фикирдикай ва проблемадикай, яни авторди эцигнавай месэлайрикай рахух. Сочиненида авай гафарин кьадар 150-далай т1имил тахьуй!**

**21 б.**