**Муниципальный этап олимпиады школьников**

**национально-регионального компонента.**

**2017-2018 учебного года**

**по лезгинскому языку.**

**7 класс.**

**I. Лексико –грамматический тестер.**

**1**. Гафар дуьз кхьинин къайдайриз ва абур чирдай илимдиз вуч лугьуда?

1) морфология; 2) фонетика; 3) орфография.

**3 б.**

**2**. Ц1ийи гафар гьихьтин къайдайралди арадиз къведа?

1) морфемайрин; 2) дибар эхцигна; 3) гафар тикрар хьана.

**3 б.**

**3**. Кьвед ва я са шумуд дибдикай арадиз атанвай гафариз гьихьтин гафар лугьуда?

1) мукьва; 2) сложный; 3) простой.

**3 б.** **4**.Морфемайрин куьмекдалди арадиз атанвай гаф (гафар) гьим (гьибур) я?

1) саларбан; 2) хтун; 3) т1вар-ван**.**

**3 б.**

**5**. Дибар эхцигна, яни чара-чара кьве дибдикай арадиз атанвай гаф (гафар) гьим (гьибур) я?

1) биц1ек; 2) акуна-такуна; 3) яргъируш. **3 б.**

**6**. Гафар тикрар хьана арадиз атанвай гаф гьим я?

1) маргъухъан; 2) к1ус-к1ус; 3) ц1айлапан**. 3 б.**

**7**. Суффикс квай гаф гьим я?

1) аваданлу; 2) гатфар; 3) элжек.

**3 б.**

**8**. Ачух **е** сес ахъайнавай гаф гьим я?

1) жуьгь…н; 2) буьрк… лли; 3) кьегь…л .

**3 б.**

**9**. Ачух тушир **д** сес ахъайнавай гаф гьим я?

1) кускаф…ар; 2) ка… кач1 хап1а; 3) ...асмал.

**3 б.**

**10**. Сложный гаф (гафар) гьим (гьибур) я?

1) дегишлух; 2) башибузукь; 3) буй-бухах.

**3 б.**

**II. Текст к1ела. 11-15 тапшуругъар тамамара.**

1) Къе ирид лагьай бригадада сувар я. 2) Абуру къуьл гуьз башламишнава. 3) Вагонра ва палаткайра касни амач, вири чуьлдиз фенва. 4) Кьуд патай тракторрин, комбайнийрин, машинрин, инсанрин ванер къвезва. 5) Тракторрин ванцин гъиляй жегьил дагъвияр-механизаторар рахай гафарин гъавурда акьазвач. 6) Гужлу тракторри девлер хьтин комбайнияр лепе гуз акъвазнавай хъипи талайрихъ галч1урзава. 7) Гьар комбайнидал са комбайнерни кьве студент ала. 8) Абурукай сад куьмекчи, садни самар ич1ирдайди я.

9) Са комбайнидал Сейфуни Бахтияр ала. 10) Яшлу украинви комбайнидин гуьгъуьна аваз к1вачи-к1вачи къвезва. 11) Ада, гагь и къвалахъай чукуриз, гагь а къвалахъай чукуриз, машиндин к1валах гуьзетзавай. 12) Им комбайнер тир.

13) И къуватлу, мегъуьн к1анч1 хьтин къужа вири бригададин тамада я. 14) Адан шад суьгьбетар, къаравилияр жегьилри кужумзамай.

15) Комбайнияр талайрив агакьна. 16) Сейфуни Бахтияр чилел эвич1на. 17) Сейфуди комбайнердивай жузуна: «Гила чна вучда, Василий Иванович?» 18) Къужади къуватлу яц1у гъилералди комбайн худда туна. 19) Ахпа пудни комбайнидал хкаж хъхьана. 20) Абур гвен гуьнив эгеч1на. 21) Са гъвеч1и герендилай комбайнидин кьакьан турбадай самар, муькуь ч1утхвардай хъипи кагьрабаяр хьтин къуьл авахьзавай.

22) Эхир агъадихъай са автомашин атана. 23) Василий Ивановича Сейфудиз къуьл ич1ирдайвал къалурна. 24) Комбайнидин къвалав акъвазнавай машиндиз ч1утхвардай къуьл авахьна. 25) Машиндин кабинадай жегьилрин дуст, студент Гьамзет, экъеч1на. 26) Ам акурла, Сейфудизни Бахтияраз гзаф шад хьана. 27) Машин къуьляй ац1ана. 28) Дустар гьекь хьанвай, абурун вилера шадвал ва вик1егьвал авай. 29) «Хам чилерал алай аламатар акун патал жувакай са кард жен, цавун аршдиз хкаж жен, тухдалди килигин, лезет хкудин ва ахпа, хилер къакъажна, са патахъай к1валахдив эгеч1ин!» - лагьана Гьамзета.

(Гь. Къурбан)

**11.** 1-8- предложенийрай къакъатунин V падежда авай ксарин т1варц1иэвез хкудна, таблицада кхьихь.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3 б.**

**12.** 1-8- предложенийрай инкардай т1варц1иэвез хкудна, таблицада кхьихь.

**3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**13.** 1-8- предложенийрай тайинардай т1варц1иэвезар хкудна, таблицада кхьихь.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3 б.**

**14.** 12-17- предложенийрай давамлу алатай вахтуна авай глагол хкудна, таблицада кхьихь.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3 б.**

**15.** 29- предложенидай причастие хкудна, таблицада кхьихь.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3 б.**

**16. *«Гатфарин лишанар»* темадай сочинение кхьихь. 50 б.**