**Муниципальный этап олимпиады школьников**

**национально-регионального компонента.**

**2017-2018 учебного года**

**по лезгинскому языку.**

**8 класс.**

**I. Лексико –грамматический тестер.**

**1**. Глаголдиз шумуд наклонение ава?

1) 5; 2) 6; 3) 4; 4) 7.

**3 б.**

**2**. Къадагъадин формада авай глаголар гьибур я?

1) фида, фена, къвезва; 2) кхьизвани? лугьузват1а?

3) авахьмир, хквемир, къачумир; 4) лугьун, атун.

**3 б.**

**3**. Буйругъдин наклоненидин 2-касдиз талукь формадин глагол авай предложение гьим я?

1) Ша, чун къе акъвазин.

2) Куьн пакамахъ фадамаз рекье гьат.

3) Гила абуру хьайи-хьайивал ахъайрай!

4) Чун пакамахъ шегьердиз фида. **3 б.**

**4**. Буйругъдин наклоненида дуьз эцигнавай глаголар гьибур я?

1) туьк1уьр, тваха; 2) туьк1уьра, твах; 3) атана, физва.

**3 б.**

**5**. **Фейит1а** глагол гьи наклоненида ава?

1) къаршивилин; 2) гимандин; 3) шарт1унин; 4) суалдин.

**3 б.**

**6**. Къаршивилин формада авай глагол квай предложение гьим я?

1) Нагагь фенайт1а, ви кьадар-кьисмет масад жедай.

2) Гзаф марфар къваначт1ани, вац1ук яд квай.

3) Са гъиле кьве къарпуз кьаз жедач.

**3 б.**

**7**. Гимандин наклоненида авай глаголар гьибур я?

1) гуч, жеч, гъич; 2) ац1урзава, ц1разва; 3) турт1а, кисайт1а.

**3 б.**

**8**. Глаголдин масдар формадиз гьихьтин суффикс хас я?

1) **–н;** 2) **–лу;** 3) **–даказ;**  4) **–суз .**

**3 б.**

**9.** Масдардин формада авай глагол (глаголар) гьим (гьибур) я?

1) тухузва; 2) рахун; 3) гьараюн; 4) физвай.

**3 б.**

**10**. Масдардин формада авай глаголар квай предложение гьим я?

1) Библиотекадиз къе ц1ийи ктабар хкун мумкин я.

2) Севре сифте шарагар тараз акьахиз вердишарда.

3) Поэзия мехъер к1вал туш, къвез, ацукьиз, нез фидай.

**3 б.**

**II. Текст к1ела. 11-15 тапшуругъар тамамара.**

1)… Чун яйлахда авай чубанрин патав агакьайла, югъ нисини хьанвай. 2) Яйлахдин т1уларал алай цуькверин, векьерин, хиперикай ацанвай таза нек1един гуьзел ниди инсандин рик1 гзаф гуьлуьшан ийизвай.

3) Виридалайни гзаф заз чубанрин дуствал бегенмиш хьана. 4) Гьар патахъай: «Исятда, дадаш! Башуьсте! Вун гьахъ я, дах!»- лугьудай гафарин ван къвезвай.

5) Жегьил чубанри Абад халудин гьуьрмет гзаф хуьзвай.

6) Чаз ина авай вири зат1ар: алачухарни, чубанрин чантаярни, абурун месерни, кьилер цава кьуна, кьуд патахъ килигзавай зурба киц1ерни, чубанрин маниярни , кьуьлерни – гзаф бегенмиш хьана…

7) Еке хваш-беш хьайидалай гуьгъуьниз, Абад халуди чаз чпин суфрадихъ ацукьун теклифна.

8) Ахпа чаз Абад халуди хипехъанвиликай, ада халкьдиз гузвай еке менфятдикай суьгьбетар авуна.

9) –Хипехъанвили чаз нек, як, ниси, сар, хамар гузва. 10) Ада чал парталар алук1зава. 11) И гуьзел гьайванрин ва и къудратлу дагъларин иесивал чи жегьилри чпин гъиле кьун лазим я, - лагьана Абад халуди.

12) Аялриз Абад халудин суьгьбетар гзаф бегенмиш хьана. 13) Ахпа пионеррин вожатый Керим рахана:

- Чи отряддин пионерри, Абад халу, квез мукьвал-мукьвал ц1ийи газетар, журналар, дегишлух парталар, емишар гъун къарардиз къачунва.

14) – Куь фикирар сагърай! 15) Баркалла, аялар! 16) Дагъларал куь рик1 хьунал, квез чи халкьдин девлетдин къадир чир хьунал чун лап гзаф шад я. 17) Чаз чи дагъларани жегьил, к1елнавай, девлетдин къадир авай чубанар хьана к1анзава. 18) Ахьтин чубанар хьайила, чна чи дагълар хъсан жинсинин лапагрин суьруьйрай ац1урда. 19) За чубанвилиз анжах игитар кьабулда. 20) И гуьзел дагълари анжах игитриз эверзава, - лагьана Абад халуди. 21) Абад халудин гафари аялрик зурба гьевеслувал кутуна.

(Б. Гьажикъулиев)

**11.** 3-5-предложенийрай причастие хкудна, таблицада кхьихь.

**3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**12.** 5-8-предложенийрай талукьвилин падежда авай элкъведай т1варц1иэвез хкудна, таблица кхьихь. **3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**13.** 6-9- предложенийрай къакъатунин V падежда авай существительнияр хкудна, таблицада кхьихь. **3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**14.** 3-8-предложенийрай тайинардай т1варц1иэвезар хкудна, таблицада кхьихь. **3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**15.** 19-21 предложенийрай къалурдай т1варц1иэвез хкудна, таблицада кхьихь.

**3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**16. *«Ч1ал халкьдин девлет я»* темадай сочинение кхьихь.**

**50 б.**