**Муниципальный этап олимпиады школьников**

**национально-регионального компонента.**

**2017-2018 учебного года**

**по лезгинскому языку.**

**11 класс.**

**I. Лексико-грамматический тестер.**

**1**. Сложный предложение квез лугьуда?

1) акьалтай са фикир лугьузвай са гафуниз ва я гафарин к1ват1алдиз;

2) кьвед ва я са шумуд простой предложенидин къурулуш авай, вични умуми манадалди битав хьанвай ч1алан уьлчмедиз;

3) вичихъ са тайин тир мана авай ва гьихьтин ят1ани са суалдиз жаваб гудай гафуниз.

**3 б**

**2**. Сложный предложенидин составдик квай простой предложенийрин арада гьихьтин алакъаяр жеда?

1) сочинительный; 2) предикативный; 3) подчинительный**. 3 б.**

**3**. Сочинительный алакъада авай простой предложенияр чеб-чпихъ галаз куьн куьмекдалди галк1урнаваз жеда?

1) интонациядин;

2) интонациядинни сочинительный союзрин куьмекдалди;

3) подчинительный союзрин куьмекдалди.

**3 б.**

**4**. Вичин составдик квай простой предложенияр интонациядин куьмекдалди алакъаламиш хьанвай сложносочиненный предложение гьим я?

1) Няни хьана, ак1ана рагъ дагъларихъ.

2) Ракъинин нур кватнавай, амма марф гьелелиг акъвазнавачир.

3) Гар мад секин хьана ва живедин пилтеяр мад дуьм-дуьз чилел аватиз башламишна.

**3 б.**

**5**. Сложносочиненный предложение гьим я?

1) Чанда намус турт1а эгер к1евелай, вуч кар хьайт1ан алакьда гьар садалай.

2) Шегьердиз агакьайла, зун сифте нубатда мугьманханадиз фена.

3) Чилелай гьеле жив алатнавач, амма рик1из гатфар хьана к1анзава.

**3 б.**

**6**. Галк1урунин союз квай ССП гьим я?

1) Цифер алатна, рагъ атана.

2) Ибур чи разведчикар я, тухузвайдини лап зурба кар я.

3) Итимни, зун хьиз, лингвист я, амма ада ракьун рекьел к1валахзава.

**3 б.**

**7.** Къаншарвилин союз квай ССП гьим я?

1) Муьгьуьббатдикай манияр гьак1 рушарини лугьузва ва гьак1 итимрихъни т1имил авач.

2) Я акъвазич сивни секин, я ваз гуч рахадай мумкин.

3) Яшайиш чина пис туш, амма вирибурухъ шарт1ар сад хьиз авач.

**3 б.**

**8**. Паюнин союзар квай ССП гьим я?

1) Я дад жеч ваз недай фак, цик, я ахвар къвеч ваз ви месик.

2) Ц1ай хкахьна ва чун пудни дидедин мукьув атана.

3) Вавай заз зат1ни герек туш, анжах зун инжиклу ийимир.

**3 б.**

**9**. Пунктуациядин лишанар вири дуьз эцигнавай ССП гьим я?

1) Лежберрин вилик акъвазнавай везифа ам я хьи герек, абуру гад фад к1ват1 хъийин.

2) Кесибарни ава, девлетлуярни, амма туьквенрай вуч хьайит1ани жагъида.

3) Намуслувилелди ни къуллугъда, гьада баркаллани къазанмишда.

**3 б.**

**10**. Са вахтунда жезвай агьвалатар къалурдай, галк1урунин союз квай сложный предложение гьим я?

1) Ашукьди маниярни язавай, жегьилри кьуьлерни ийизвай.

2) Аялар къугъурай, я туш абуру багъдай емишар хкурай.

3) Чна векьер к1унт1ара тван, я туш и кар масабуру авурай.

**3 б.**

**II. Текст к1ела. 11-15 тапшуругъар тамамара.**

1) Граждан дяве куьтягь хьана. 2) Амма дявейрини т1уьгъуьнди ва гад хкатуни шегьерарни хуьрер кашал гъанвай. 3) Апрелдиз Азербайжандани Советрин власть тестикьарна. 4) Яру Аскердай ахъайнавай жегьилар ц1ийи къурулуш туьк1уьрунал, ислягьвилин яшайишдин к1валахрал машгъул тир. 5) Окружной ревкомдин председателдин везифадал хутахай Бадирован чкадал Нямет хуьруьн ревкомдин председатель хьана. 6) Адан дуст Абдул ц1ийиз тешкил авур лежбердин комитетдин председателвиле хкяна.

7) Субай дустар кьведни са к1вале яшамиш жезвай. 8) Абурун мес- къуьж са бажгъандикайни са яргъандикай ибарат тир. 9) Абурни лап куьгьне хьанвай. 10) Т1уьн-хъун, лагьайт1а, гьажик1а, мух, цуьк1 какахьай фу, цуру нек ва чайдин эвезда ругур яд. 11) Гьа ик1 абурун ацукьун-къарагъун, кар-кеспи гьамиша санал алай.

12) Хуьруьн ревкомди сифтени-сифте хуьре школа ахъаюнин месэла гъиле кьуна. 13) Ам юлдаш Бадировазни ахъайиз к1ан хьанай, амма тарс гудай кас авачиз амукьнавай. 14) Тади мажалдивди са куьгьне к1вал тадаракламишна. 15) Ина чилиз янавай хкарал алай скамейкайрин гъулцин кьуларин гьяркьуьвал анжах са ч1иб тир. 16) Ина Женнета юкъуз аялриз тарсар гузвай, няниз ч1ехибурун курсар тухузвай.

17) Школадиз къвезвайди анжах вад аял тир. 18) Йифен курсариз, лагьайт1а, сифтени-сифте атайди Шамсият хьана. 19) Женнета тек гьадаз тарс гузвай. 20) Шамсията, т1уб жакьваз, вичин дустуниз шел-хвал авуна, лагьанай:

21) – Аман, чан Женнет, икьван ч1авалди ваз яб тагай зун кьенайт1а, лап хъсан тир.

22) Женнет армиядихъ галаз Азербайжандихъ фена хтай са вацран къене Шамсиятан кьилел еке дуьшуьшар атанвай. 23) Ам бубади так1андаз маса гана. 24) Агъдабан гъуьлуь адаз чин къалурнач. 25) Шамсията садра цура вичин гардандиз ебни вегьена. 26) Амма апаяз акуна, гьадани ам гатана. 27) Гила ам анай катна хтанва. 28) Бубади к1вале тун тавуна, эмедин к1вале яшамиш жезва.

29) «Вун хьтинбур садни кьвед ялдани вуна», - язух ч1угунин фикир авур Женнета адал школадин михьивилер авун тапшурмишна. 30) Женнетахъ чпин к1валел алай етим руш азад авунин фикирарни хьанвай. 31) Амма сак1ани хьанач. 32) Ам гишила амукьзавай. 33) Етим руш ада к1елуник кутуна. 34) Йифен курсуна гила кьве кас хьанвай.

**11.** 1- 6 – предложенийрай куьмекчи глаголар хкудна, кхьихь.

**3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**12.** 1-6- предложенийрай причастияр жагъурна, кхьихь.

**3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**13.** 7-11- предложенийрай «тапан» тикрар хьун къайдадин куьмекдал арадиз атанвай гаф хкудна, кхьихь.

**3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**14.** 20-26- предложенийрикай инкарвилин формада авай глагол хкудна, кхьихь.

**3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**15.** 12-20 – предложенийрай арачивилин II падежда авай существительное хкудна, кхьихь.

**3 б.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**16. Винидихъ ганвай текст к1ела ва адай сочинение кхьихь. Сочиненида текстинин кьилин фикирдикай ва проблемадикай, яни авторди эцигнавай месэлайрикай рахух. Сочиненида авай гафарин кьадар 150-далай т1имил тахьуй!**

**21 б.**